CELEX: 62020TN0450
Language: sl
Date: 2020-07-15 00:00:00
Title: Zadeva T-450/20: Tožba, vložena 15. julija 2020 – Tempora/Parlament

24.8.2020   
            
            
               SL
            
            
               Uradni list Evropske unije
            
            
               C 279/64
            
         
      Tožba, vložena 15. julija 2020 – Tempora/Parlament
      (Zadeva T-450/20)
      (2020/C 279/80)
      Jezik postopka: francoščina
      
         Stranki
      
      
         Tožeča stranka: Tempora (Forest, Belgija) (zastopnika: A. Delvaux in R. Simar, odvetnika)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je tožba za razglasitev ničnosti dopustna;
               
            
                  —
               
               
                  odločbo neznanega datuma, s katero je Evropski parlament odločil, da se javno naročilo dodeli družbi SPRL IMAGINA EU, razglasi za nično;
               
            
                  —
               
               
                  Evropskemu parlamentu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe zoper odločbo o dodelitvi javnega naročila COMM/AWD/2019/421 drugemu ponudniku navaja dva tožbena razloga.
      
                  1.
               
               
                  Prvi tožbeni razlog: kršitev člena 15.2 specifikacij, kršitev dolžnosti skrbnosti in natančnosti, načel enakosti, konkurence in preglednosti, člena 170(1) Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL 2018, L 193, 30.7.2018, str. 1) (v nadaljevanju: Uredba 2018/1046). Tožeča stranka v zvezi s tem meni, da bi ji Parlament moral dodeliti naročilo, saj družba SPRL IMAGINA EU naj ne bi bila dovolj finančno in ekonomsko sposobna, ter zato naj ne bi mogla biti izbrana.
               
            
                  2.
               
               
                  Drugi tožbeni razlog: kršitev točke 23 Priloge I k Uredbi 2018/1046 in člena 16 specifikacij, načel enakosti, konkurence in preglednosti ter dolžnosti skrbnosti in natančnosti. Tožeča stranka trdi, da so cene, ki jih je družba SPRL IMAGINA EU predložila v svoji ponudbi, neobičajno nizke in jih ni bilo mogoče sprejeti.